Fundur í Rótarýklúbbi Hafnarfjarðar þann 4. mars 2021 kl. 12.15

Þetta er fundur nr. 24 á starfsárinu og 3587 frá stofnun.

Mættur var 41 félagi sem gerir 62% mætingu.

Fundurinn er á vegum klúbbþjónustunefndar, formaður hennar er Helgi Ásgeir Harðarson.

Sigríður Kristín forseti setti fundinn sem haldin er í Turninum.

Söngstjóri valdi lagið Aravísur.

Þriggja mínútna erindi var í höndum Hauks Birgissonar. Ræddi hann um atvinnuleysi en hann hefur verið atvinnulaus frá miðju síðasta ári þar sem hótelið hans lokaði vegna covid.

Fyrirlesari dagsins er Sigurgeir Sigmundsson, yfirlögregluþjónn hjá lögreglunni á Suðurnesjum. Hann gerði grein fyrir tengingu sinni við Hafnarfjörð og starfsferli sem spannar mörg ár og er fjölbreyttur. Nú stýrir hann flugstöðvardeild á Keflavíkurflugvelli.

Sigmundur sagði frá upphafi viðbragða við Covid faraldrinum og störfum lögreglunnar sl. ár því tengt. Frá 19. mars 2020 þurftu allir að fara í 14 daga sóttkví við komu til landsins. Smám saman nánast öllu flugi aflýst. Lítill tími sem fékkst þegar undirbúa átti opnun aftur og búa til kerfi um sýnatöku á landamærum. 13. júní 2020 hófst sýnataka á landamærum. Hældi hann mikið öllu samstarfi við heilbrigðisyfirvöld og þríeykið og sagði þau hlusta vel á athugasemdir og tillögur. Um miðjan júlí sl. var fólk flokkað eftir því hvort það kom frá öruggum löndum en í reynd var fólk bara að koma í gegnum öruggu löndin og frá óöruggum löndum. Mjög fá flug þessa dagana og mjög lítil umferð um völlinn. Enn mikið vesen tengt því þegar verið er að sækja ættingja á völlinn og ferðalangur á að fara beint í sóttkví. Sigmundur sagði frá því þegar fyrsta bólefnið kom til landsins og umfanginu í kringum það.

Þá ræddi hann um frekari breytingar á landamærum og á upplýsingafundi 14. janúar sagði Sigmundur að mikilvægt væri að löggjöfin væri skýrari. Daginn eftir tilkynnti forsætisráðherra að allir skyldu í tvöfalda skimun og löggjöfin skýrð í kjölfarið. Að lokum fór hann yfir jarðskjálfta og gosóróa sem nú er í gangi.

Að þessu loknu svaraði Sigurgeir fyrirspurnum en þær voru þó nokkrar.

Næsti fundur er þann 11. mars 2021 kl. 12:15 og þá mun umdæmisstjóri heimsækja okkur.

Fundi slitið með hefðbundnum hætti kl. 13:20.